ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1779/97 υποβολή: Karl von Wogau (PPE) προς την Επιτροπή (27 Μαΐου 1997)

Θέμα: Εμπόδια στην ελεύθερη κυκλοφορία υπηρεσιών

Η σύμβαση του Μανχάιμ της 17ης Οκτωβρίου 1868 ορίζει τα ύδατα του Ρήνου ως «διεθνή ύδατα» και τα σκάφη που τον διαπλέουν θα πρέπει, ως εκ τούτου, να φέρουν τη σημαία ενός των παράχθιων κρατών μελών. Ο νόμος αυτός εφαρμόζεται επίσης και στα σκάφη αναψυχής.

Τα σκάφη αναψυχής που νηολογούνται στο Στρασβούργο πρέπει να πληρώσουν ένα ειδικό φόρο για να φέρουν την γαλλική σημαία και να μπορούν να διαπλέουν το Ρήνο. Ο φόρος αυτός αφορά τη ναυσιπλοΐα στην ανοιχτή θάλασσα και τα διεθνή ύδατα και ανέρχεται σε 10.000 γαλλικά φράγκα ετησίως. Τα σκάφη αναψυχής που νηολογούνται στη Γερμανία, Βέλγιο, Ολλανδία ή Ελβετία δεν πληρώνουν αυτό τον φόρο για τη διάπλευση του Ρήνου.

1. Είναι η σύμβαση του Μανχάιμ του έτους 1868 συμβατή με τις Συνθήκες της Ρώμης, και ο Ρήνος δεν αποτελεί εσωτερικά ύδατα της Ευρωπαϊκής Ένωσης;

2. Δεν θα πρέπει να θεωρηθεί αυτός ο ειδικός φόρος κατά τη νηολόγηση ενός σκάφους στο Στρασβούργο, ως εμπόδιο στην ελεύθερη κυκλοφορία των υπηρεσιών, εφόσον εάν ένα σκάφος αναψυχής δεν νηολογηθεί στο Στρασβούργο δεν θα μπορέσει να εκπληρώσει υπηρεσίες;

3. Θα είναι δυνατόν να φέρουν τα σκάφη ευρωπαϊκή σημαία όταν η Ευρωπαϊκή Ένωση θα αποκτήσει νομική προσωπικότητα;

Απάντηση του κ. Kinnock εξ ονόματος της Επιτροπής (11 Ιουλίου 1997)

Σύμφωνα με το άρθρο 234 της συνθήκης ΕΚ, η σύμβαση του Mannheim του 1868 αποτελεί χαρακτηριστικό παράδειγμα συμφωνίας που δεν έχει επί του παρόντος επηρεαστεί από τις διατάξεις της συνθήκης.

Οι πληροφορίες που παρέχει το Αξιότιμο Μέλος του Κοινοβουλίου δεν επιτρέπουν στην Επιτροπή να καταλήξει στο συμπέρασμα ότι οι όροι που διέπουν την καταχώρηση των σκαφών αναψυχής στο Στρασβούργο παρεμποδίζει την ελεύθερη παροχή υπηρεσιών. Οι περιορισμοί της αρχής της ελεύθερης παροχής υπηρεσιών προϋποθέτουν παρεμπόδιση των διαμεθοριακών οικονομικών δραστηριοτήτων, πράγμα που δεν συμβαίνει εν προκειμένω δεδομένης της κατηγορίας του συγκεκριμένου σκάφους.

Η Επιτροπή δεν προτίθεται να θεσπίσει ευρωπαϊκή σημαία για τα σκάφη άσχετα με το αν η ένωση θα αποκτήσει νομική υπόσταση ή όχι.
ΓΡΑΠΤΗ ΕΡΩΤΗΣΗ P-2076/97 υποβολή: Claudio Azzolini (UPE) προς την Επιτροπή (11 Iουνίου 1997)

Θέμα: Εφαρμογή της σύμβασης «Cites»

Από 1ης Ιουνίου 1997 θα επιβάλλονται τα «υπερπρόστιμα» που προβλέπει ο νέος κανονισμός του Συμβουλίου ΕΚ αριθ. 338/97 ((ΕΕ L 61 της 3.3.1997, σελ. 1. )) που ενοποιεί στα 15 κράτη μέλη της ΕΕ την εφαρμογή της σύμβαση CITES σχετικά με την εμπορεία ζώων και φυτών εν εξαλείψει.

Σχετικά με το κοράλι, πρέπει να γίνουν οι απαραίτητες διακρίσεις προκειμένου να αποφεύγονται απρόσμενες αλλά πιθανές δυσχέρειες.

Τα είδη που πρέπει να προστατευθούν και περιλαμβάνονται στον προαναφερθέντα κατάλογο CITES είναι τα Ανθόζωα και ιδιαίτερες οι οικογένειες των Tubiporida ή καλαμοειδή κοράλια Antipatario ή μαύρα κοράλια και Madrepore. Όλα αυτά τα είδη κοραλιού που πρέπει να προστατευθούν λόγω διαμόρφωσης δεν μπορούν να επεξεργαστούν σε περιδέραια ή άλλες μορφές κοσμημάτων και επομένως είναι εντελώς διαφορετικά από το CORALLUM RUBRUM που απαντάται σε πολλές περιοχές της Ένωσης.

Οι λανθασμένες πληροφορίες που παρέχουν περιοδικά και εφημερίδες σχετικά με το θέμα προκαλεί σοβαρές βλάβες στην άμεση και έμμεση οικονομία που περιστρέφεται γύρω από την επεξεργασία του κοραλιού όπως π.χ. εκείνη της περιοχής Torre del Greco (Ιταλία) που απασχολεί 6.000 περίπου άτομα. Δεν θεωρεί η Επιτροπή ότι πρέπει να φροντίσει ώστε να προσδοθεί η μεγαλύτερη δυνατή σαφήνεια μέσω του Τύπου και τούτο όχι μόνο για την προστασία των απασχολουμένων στον τομέα αλλά και ιδιαίτερα, του μεμονωμένου πολίτη που θα ήταν δυνατόν να του επιβληθούν άδικα πρόστιμα;

Απάντηση της κας Bjerregaard εξ ονόματος της Επιτροπής (27 Ιουνίου 1997)

Οι εσφαλμένες πληροφορίες που δημοσιεύονται στον τύπο σχετικά με ποικιλίες κοραλιού που δεν καλύπτονται από τον κανονισμό (ΕΚ) αριθ. 338/97, δεν προέρχονται ούτε από την Επιτροπή ούτε από την εκστρατεία τύπου του Worldwide fund for nature (WWF) που συγχρηματοδοτείται τώρα από την Επιτροπή.

Η Επιτροπή ανέθεσε, πράγματι, στο WWF, σε συνεργασία με τις αρχές των χωρών που είναι συμβαλλόμενα μέρη στη σύμβαση για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES), να συντονίσει τη φύση των μηνυμάτων που ανακοινώνονται κατά τη διάρκεια της εκστρατείας ενημέρωσης για τον νέο κανονισμό του Συμβουλίου, ώστε να αποφευχθεί κάθε ζημία στα συμφέροντα των κρατών μελών. Κατά τις συνεδριάσεις της Επιτροπής, οι εθνικές αρχές ενημερώθηκαν επίσημα επανειλημμένως από την Επιτροπή σχετικά με την εξέλιξη της εκστρατείας και την ανάγκη συνεργασίας με το WWF.

Το WWF της Ιταλίας συνεργάστηκε όντως με τις ιταλικές αρχές για το συντονισμό των μηνυμάτων που ανακοινώνονται κατά τη διάρκεια της εκστρατείας ενημέρωσης. Το μήνυμα δεν μπορεί να είναι η πηγή σύγχυσης εφόσον αναφέρει ότι όλα τα κοράλια δεν καλύπτονται από τον κανονισμό. Το ίδιο μήνυμα τονίζει ότι «είναι προτιμότερο να μην μεταφέρονται ως ενθύμια ορισμένα κοράλια».
ΓΡΑΠΤΗ ΕΡΩΤΗΣΗ E-1737/97 υποβολή: Bernard Stasi (PPE) προς την Επιτροπή (23 Μαΐου 1997)

Θέμα: Κοινοτική διαχείριση των φυσικών πόρων στη Νότιο Αφρική

Η Συνέλευση Ίσης Εκπροσώπησης ΑΚΕ-ΕΟΚ, που συνήλθε στις Βρυξέλλες στις 17 έως 20 Μαρτίου 1997, ενέκρινε ομόφωνα, τα ψηφίσματα σχετικά με τη Νότιο Αφρική, στα οποία αναγνωρίζεται η επιτυχία των προγραμμάτων κοινοτικής διαχείρισης των φυσικών πόρων, όπως το πρόγραμμα «Campfire» στη Ζιμπάμπουε, και επιβεβαιώνεται η υποστήριξη στις στρατηγικές των χωρών της Νοτίου Αφρικής για την ανάπτυξη της αγροτικής τους οικονομίας και την προστασία των φυσικών πόρων μέσω της απόδοσης αρμοδιοτήτων στις αγροτικές κοινότητες και της σταθερής χρησιμοποίησης των φυσικών πόρων.

Ποιά μέτρα σκοπεύει να λάβει η Επιτροπή - κυρίως στις Διεθνείς συναντήσεις όπως η 10η Διάσκεψη CITES, που θα πραγματοποιηθεί στη Ζιμπάμπουε τον προσεχή Ιούνιο - για την υποστήριξη των προσπαθειών των χωρών της Νοτίου Αφρικής σ' αυτόν τον τομέα, σύμφωνα με τις αρχές της Διακήρυξης του Ρίο της Agenda 21;

Απάντηση του κ. Pinheiro εξ ονόματος της Επιτροπής (9 Ιουλίου 1997)

Η Επιτροπή εκφράζει την ικανοποίησή της για το γεγονός ότι τα προγράμματα διατήρησης και διαχείρισης των φυσικών πόρων στη Νότια Αφρική θεωρήθηκαν ως επιτυχή.

Η Επιτροπή, η οποία υποστήριξε τις στρατηγικές που επελέγησαν από τις χώρες της Νοτίου Αφρικής για τη διατήρηση και ορθολογική χρησιμοποίηση των φυσικών τους πόρων, κυρίως, από τη Μποτσουάνα, τη Ζάμπια και τη Ζιμπάμπουε, προτίθεται να συνεχίσει προς αυτή την κατεύθυνση. Στο πλαίσιο αυτό, συνέδραμε σε πρόγραμμα κατάρτισης για τη διαχείριση της πανίδας στην περιοχή, το οποίο ετέθη σε εφαρμογή υπό την αιγίδα της Κοινότητας για την ανάπτυξη της Νοτίου Αφρικής.

Επίσης, στο πλαίσιο του προγραμματισμού της δεύτερου χρηματοδοτικού πρωτοκόλλου της 4ης Σύμβασης της Λομέ, για τις χώρες της Νοτίου Αφρικής, η Επιτροπή σε συμφωνία με κάθε ενδιαφερόμενη χώρα, συνεφώνησε να εντατικοποιήσει τη στήριξή της προς τις τομεακές πολιτικές στον τομέα της αγροτικής ανάπτυξης, που περιλαμβάνουν, ειδικότερα τη διατήρηση και την ορθολογική χρησιμοποίηση των φυσικών πόρων.

Η Επιτροπή εκτιμά ότι το αποτέλεσμα της 10ης διάσκεψης της σύμβασης για το διεθνές εμπόριο αγρίων ειδών πανίδας και χλωρίδας που απειλούνται με εξαφάνιση στην πόλη Χαράρε της Ζιμπάμπουε συνιστά συμβιβασμό που αναγνωρίζει και υποστηρίζει τις προσπάθειες που καταβάλλονται από την Νότιο Αφρική και, απαντώντας στα αιτήματα των ενδιαφερομένων χωρών για μια ορθολογική διαχείριση των πόρων τους και της πανίδας τους, καθιστά δυνατή τη διαφύλαξή τους, σύμφωνα με τις αρχές της διακήρυξης του Ρίο.
ΓΡΑΠΤΗ ΕΡΩΤΗΣΗ E-0741/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο Β4-2020:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0722/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Πιστώσεις διοικητικής λειτουργίας των ευρωπαϊκών οργάνων

Δύναται η Επιτροπή να ανακοινώσει το συνολικό ύψος των πιστώσεων που διετέθησαν κατά το 1996 στο κονδύλιο B3-4102:

- για δαπάνες διεξαγωγής μελετών 7

- για δαπάνες διεξαγωγής συνεδριάσεων εμπειρογνωμόνων 7

- για δαπάνες διεξαγωγής διασκέψεων και συνεδριάσεων 7

- για δαπάνες ενημέρωσης και δημοσιεύσεων.

Επίσης, δύναται να προσδιορίσει το μερίδιο εκάστου εξ αυτών των τεσσάρων τύπων δαπανών επί του συνόλου των πιστώσεων που διετέθησαν στο ως άνω κονδύλιο και να δηλώσει εάν θεωρεί αυτή την αναλογία λογική.

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-E-0698/97, E-0699/97, E-0700/97, E-0701/97, E-0702/97, E-0703/97, E-0704/97, E-0705/97, E-0706/97, E-0707/97, E-0708/97, E-0709/97, E-0710/97, E-0711/97, E-0712/97, E-0713/97, E-0714/97, E-0715/97, E-0716/97, E-0717/97, E-0718/97, E-0719/97, E-0720/97, E-0721/97, E-0722/97, E-0723/97, E-0724/97, E-0725/97, E-0726/97, E-0727/97, E-0728/97, E-0729/97, E-0730/97, E-0731/97, E-0732/97, E-0733/97, E-0734/97, E-0735/97, E-0736/97, E-0737/97, E-0738/97, E-0739/97, E-0740/97, E-0741/97, E-0742/97, E-0743/97, E-0744/97, E-0745/97, E-0746/97, E-0747/97, E-0748/97, E-0749/97, E-0750/97, E-0751/97, E-0752/97, E-0753/97, E-0754/97, E-0755/97, E-0756/97, E-0757/97, E-0758/97, E-0759/97, E-0760/97, E-0761/97, E-0762/97, E-0763/97, E-0764/97, E-0765/97, E-0766/97, E-0767/97, E-0768/97, E-0769/97, E-0770/97, E-0771/97, E-0772/97, E-0773/97, E-0774/97, E-0775/97, E-0776/97, E-0777/97, E-0778/97, E-0779/97, E-0780/97, E-0781/97, E-0782/97, E-0783/97, E-0784/97, E-0785/97, E-0786/97, E-0787/97, E-0788/97, E-0789/97 και E-0790/97 (5 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-1807/97 υποβολή: Robert Evans (PSE) προς την Επιτροπή (28 Μαΐου 1997)

Θέμα: Κοινοτικοί κανονισμοί ασφάλειας και μειονεκτούντα άτομα

Γνωρίζει η Επιτροπή τα προβλήματα που αντιμετωπίζουν ορισμένες φορές τα μειονεκτούντα άτομα σε κτήρια τα οποία έχουν κατασκευασθεί σύμφωνα με τους κανονισμούς για την πρόληψη της πυρκαυϊάς και τις άλλες προδιαγραφές ασφάλειας (βαρειές πόρτες κ.λπ.);

Προτίθεται η Επιτροπή να εξετάσει τα εν λόγω προβλήματα της δυσχερούς προσβάσεως των μειονεκτούντων ατόμων, τα οποία αντιμετωπίζουν ούτως ή άλλως πολλά εμπόδια κατά την είσοδό τους σε κτήρια και κατά τη χρησιμοποίηση δημοσίων μέσων μεταφοράς;

Απάντηση του κ. Flynn εξ ονόματος της Επιτροπής (16 Ιουλίου 1997)

Η Επιτροπή γνωρίζει τα προβλήματα που μπορεί να αντιμετωπίσουν τα άτομα με ειδικές ανάγκες κατά την πρόσβασή τους σε κτίρια. Στην ανακοίνωσή της της 30ης Ιουλίου 1996 σχετικά με την ισότητα των ευκαιριών για άτομα με ειδικές ανάγκες ((COM(96)406 τελικό. )), η Επιτροπή τόνισε το γεγονός ότι πολλά δημόσια κτίρια εξακολουθούν να μην είναι προσβάσιμα ή η πρόσβαση σε αυτά να είναι πολύ δύσκολη και επιπλέον τόνισε τα οφέλη που μπορεί να αποφέρει σε πολλές ομάδες, συμπεριλαμβανομένων και των ατόμων με ειδικές ανάγκες, ενας «σχεδιασμός που καλύπτει τις ανάγκες όλων» καθώς και η καθολική πρόσβαση.

Η οδηγία του Συμβουλίου 89/654/ΕΟΚ σχετικά με τις ελάχιστες προδιαγραφές ασφάλειας και υγείας στο χώρο εργασίας ((ΕΕ L 393 της 30.12.1989. )) ορίζει ότι «οι χώροι εργασίας πρέπει να είναι διαρρυθμισμένοι έτσι ώστε να λαμβάνονται υπόψη, κατά περίπτωση, οι ανάγκες των εργαζομένων με ειδικές ανάγκες. Η διάταξη αυτή εφαρμόζεται ιδίως για τις θύρες, τους διαδρόμους επικοινωνίας, τα κλιμακοστάσια, τα λουτρά (ντους), τους νιπτήρες, τα αποχωρητήρια καθώς και τις θέσεις εργασίας που χρησιμοποιούνται ή καταλαμβάνονται απευθείας από εργαζόμενους με ειδικές ανάγκες».
ΓΡΑΠΤΗ ΕΡΩΤΗΣΗ E-1635/97 υποβολή: Doeke Eisma (ELDR) προς την Επιτροπή (14 Μαΐου 1997)

Θέμα: Η προστασία του κορμοράνου

Έχοντας υπόψη τις παρατηρήσεις που διετύπωσε ο Επίτροπος Bjerregaard σχετικά με τον κορμοράνο, μπορεί να διευκρινίσει η Επιτροπή:

1. Εάν ευσταθεί η είδηση ότι προτίθεται να αποσύρει τον κορμοράνο από τον κατάλογο του Παραρτήματος 1 της Οδηγίας σχετικά με την προστασία των αγρίων πτηνών (79/409/ΕΟΚ) ((ΕΕ L 103 της 25.4.1979, σελ. 1.));

2. Πότε σκοπεύει η Επιτροπή να προβεί στην εν λόγω ενέργεια και με ποιον τρόπο πρόκειται να ενημερωθεί σχετικά το Ευρωπαϊκό Κοινοβούλιο;

3. Βάσει ποιων κριτηρίων κατέληξε η Επιτροπή στο συμπέρασμα ότι καθίσταται αναγκαία η διαγραφή του κορμοράνου από το Παράρτημα 1;

4. Μπορεί να ανακοινώσει η Επιτροπή εάν προτίθεται να προσθέσει νέα είδη στο Παράρτημα 1 της ως άνω οδηγίας;

Aπάντηση της κας Bjerregaard εξ ονόματος της Επιτροπής (25 Ιουνίου 1997)

Υπάρχουν τρία είδη και υποείδη κορμοράνων που περιλαμβάνονται στο παράρτημα Ι της οδηγίας του Συμβουλίου 79/409/ΕΟΚ περί της διατηρήσεως των αγρίων πτηνών. Πρόκειται για τον πυγμαίο κορμοράνο (Phalacrocorax pygmeus), τα μεσογειακά υποείδη του φαλακροκόρακα του Αριστοτέλους (P.aristoteles desmarestii) και τα ηπειρωτικά υποείδη του μεγάλου κορμοράνου (P. carbo sinensis).

Δεδομένου ότι ο πυγμαίος κορμοράνος απειλείται εν γένει και ότι τα μεσογειακά υποείδη του φαλακροκόρακα του Αριστοτέλους είναι ακόμη πολύ ευάλωτα, η Επιτροπή δεν θα ευνοούσε τη διαγραφή τους από το παράρτημα Ι της οδηγίας.

Όπως αναγνωρίζεται στο ψήφισμα που εξέδωσε το Κοινοβούλιο το Φεβρουάριο 1996, ο πληθυσμός του μεγάλου κορμοράνου (Phalacrocorax carbo) έχει αυξηθεί σημαντικά. Επί τη βάσει των διαθέσιμων επιστημονικών πληροφοριών και μετά από πολυάριθμες διαβουλεύσεις, η Επιτροπή πρεσβεύει ότι το είδος αυτό έχει επιτύχει είτε ευνοϊκό καθεστώς διατηρήσεως σε ευρωπαϊκό επίπεδο. Από την άποψη αυτή τα μέτρα που ελήφθησαν για τη διατήρηση υπήρξαν αποτελεσματικά. Η Επιτροπή συντάσσει, συνεπώς πρόταση για την διαγραφή του Phalacrocorax carbo sinensis από το παράρτημα Ι της οδηγίας του Συμβουλίου 79/409/ΕΟΚ περί της διατηρήσεως των αγρίων πτηνών.

Το Κοινοβούλιο είχε ήδη ενημερωθεί για το γεγονός αυτό και η Επιτροπή, για το λόγο αυτό, θα παρέπεμπε το Αξιότιμο Μέλος στην πρότερη απάντησή της στη γραπτή ερώτηση αριθ. 3950/96 του κ.Τ.P. Bebear ((EE C 186 της 18.6.1997. )) και στην απάντηση που έδωσε στην προφορική ερώτηση H-124/97 της κας Schwaiger κατά τη διάρκεια της περιόδου των ερωτήσεων στην τμηματική σύνοδο του Μαρτίου 1997 του Κοινοβουλίου ((Συζητήσεις του Κοινοβουλίου (Μάρτιος 1997). )).

Λόγω του επείγοντος του θέματος, το σχέδιο πρότασης υπεβλήθη προς ψηφοφορία κατά τη συνεδρίαση της επιτροπής για την προσαρμογή στην τεχνολογική και επιστημονική πρόοδο της οδηγίας για τα πτηνά. Το εν λόγω σχέδιο πρότασης ενεκρίθη από την επιτροπή και διαβιβάζεται περαιτέρω στο Κοινοβούλιο προς ενημέρωση.

Η Επιτροπή θα προβεί στις αναγκαίες ενέργειες ώστε να συνεχίσει την εξέταση αυτής της πρότασης με στόχο την έγκριση. Επί του παρόντος, πάντως, η Επιτροπή δεν προτίθεται να προτείνει βραχυπρόθεσμα επέκταση του καταλόγου των ειδών που καλύπτονται από το παράρτημα Ι της οδηγίας για τα πτηνά.
ΓΡΑΠΤΗ ΕΡΩΤΗΣΗ E-1706/97 υποβολή: Hiltrud Breyer (V) προς την Επιτροπή (23 Μαΐου 1997)

Θέμα: Ατύχημα κατά τη μεταφορά πυρηνικών αποβλήτων στο Apach (Λωρραίνη)

Μια αμαξοστοιχία προερχόμενη από τη Βόρεια Γερμανία και η οποία μετέφερε πυρηνικά απόβλητα εκτροχιάστηκε τη Δευτέρα, 4 Φεβρουαρίου 1997 στις 6.30 π.μ., μεταξύ του Perl (D) και του Apach (F) στη Γαλλία κοντά στα σύνορα του Λουξεμβούργου. Επειδή η Επιτροπή δεν απάντησε στο μεγαλύτερο τμήμα των ερωτημάτων μου στη σχετική ερώτηση Ρ-0528/97 ((ΕΕ C 319 της 18.10.1997, σελ. 101. )), ευρίσκομαι στην ανάγκη να υποβάλω αυτά εκ νέου:

1. Ποια σχέδια για την αντιμετώπιση περιπτώσεων εκτάκτης ανάγκης υπήρχαν; Ποια μέτρα προβλέπονται από τα εν λόγω σχέδια για την περίπτωση περιπτώσεων έκτακτης ανάγκης; Ποια σχέδια προβλέπονται να εφαρμοστούν για την εκκένωση μίας περιοχής σε παρόμοια περίπτωση έκτακτης ανάγκης;

2. Την ώρα του ατυχήματος η αμαξοστοιχία είχε αναπτύξει ταχύτητα 28 χλμ. /ανά ώρα, μέχρι ποίου ορίου ταχύτητας θα ήτο εξασφαλισμένη η ασφάλεια των δοχείων «Excellox 6»;

3. Επειδή σε περίπτωση σύγκρουσης με επιβατική αμαξοστοιχία θα υπήρχαν καταστροφικές συνέπειες, για ποιο λόγο δεν είχε αποκλειστεί η κυκλοφορία των επιβατικών αμαξοστοιχιών στη διαδρομή που θα ακολουθούσε η αμαξοστοιχία που μετέφερε τα πυρηνικά απόβλητα;

4 Ποιους λόγους μπορείτε να αναφέρεται για την παράκαμψη της μεταφοράς μέσω της περιοχής των συνόρων των τριών κρατών; Γιατί δεν επιλέχθηκε η πιο σύντομη διαδρομή μέσω Βελγίου και Κάτω Χωρών;

5. Είχαν ελεχθεί τα όρια αντοχής των γραμμών της εν λόγω διαδρομής και είχε καθορισθεί η ανώτατη ταχύτητα;

6. Πόσο υψηλή ήταν η επιβάρυνση των σωστικών συνεργείων σε ουδετερόνια και ραδιενέργεια;

Απάντηση του κ. Παπουτσή εξ ονόματος της Επιτροπής (14 Ιουλίου 1997)

1. Τα προγράμματα για την αντιμετώπιση κατεπειγόντων περιστατικών εμπίπτουν στην αρμοδιότητα των εθνικών αρχών. Στην συγκεκριμένη περίπτωση, οι αρμόδιες διατάξεις εγκρίθηκαν από τις αρχές της νομαρχίας.

2. Οι τεχνικές επιδόσεις στις οποίες πρέπει να ανταποκρίνονται τα δοχεία διευκρινίζονται από το Διεθνή Οργανισμό Ατομικής Ενέργειας στον κανονισμό για τη μεταφορά ραδιενεργών υλικών, έκδοση του 1985, όπως τροποποιήθηκε κατά το 1990 (συλλογή ασφάλειας αριθ. 6). Τα δοχεία Excellox 6 πρέπει να ανταποκρίνονται στα κριτήρια αυτά.

3. Κατά το ατύχημα, ο σιδηροδρομικός συρμός δεν κυκλοφορούσε σε μεγάλη γραμμή αλλά βρισκόταν στο χώρο ελιγμών.

4. Τα κράτη μέλη είναι τα μόνα αρμόδια να καθορίζουν στον τομέα αυτό, τη διαδρομή των σιδηροδρομικών συρμών συναρτήσει και της ανάγκης για φυσική προστασία.

5 & 6. Η Επιτροπή καλεί το Αξιότιμο Μέλος του Κοινοβουλίου να εξετάσει το περιεχόμενο της απάντησης που εδόθη στη γραπτή ερώτηση αριθ. Ε-1561/97 ((βλέπε σελίδα 71. )) του κ. Ben Fayot.
ΓΡΑΠΤΗ ΕΡΩΤΗΣΗ P-1916/97 υποβολή: David Hallam (PSE) προς την Επιτροπή (27 Μαΐου 1997)

Θέμα: Διακρίσεις κατά προσώπων λόγω ύψους

Προτίθεται η Επιτροπή να προτείνει κάποια μέτρα για την αντιμετώπιση των διακρίσεων εις βάρος των ψηλών ανθρώπων, όσον αφορά την προσφορά αγαθών και υπηρεσιών;

Πιστεύει η Επιτροπή ότι οι ψηλοί άνθρωποι θα πρέπει να είναι σε θέση να πραγματοποιούν, για τα αεροπορικά τους ταξίδια, προκρατήσεις θέσεων με διαστάσεις ανάλογες των αναγκών τους, εφόσον προσφέρουν στην αεροπορική εταιρεία στοιχεία που να αποδεικνύουν το ύψος τους;

Συμφωνεί η Επιτροπή ότι η τακτική πολλών αεροπορικών εταιρειών να συμβουλεύουν τους ψηλούς ανθρώπους να ταξιδεύσουν σε διακεκριμένη ή πρώτη θέση συνεπάγεται την οικονομική τιμωρία των ανθρώπων αυτών λόγω του ύψους τους και ότι τόσο η ΕΕ όσο και οι αεροπορικές εταιρείες, αλλά και οι ΜΚΟ που ασχολούνται με τα προβλήματα των ψηλών και κοντών ανθρώπων, θα πρέπει να εξετάσουν το πρόβλημα, ώστε να περιορισθεί η οικονομική αυτή τιμωρία;

Συμφωνεί η Επιτροπή ότι η ΕΕ, κατά τον ορισμό των προτύπων της, θα πρέπει να επανεξετάσει την εκ μέρους της υποστήριξη της χρήσης, από την Ευρωπαϊκή Επιτροπή Τυποποίησης, ιστορικών ανθρωπομετρικών στοιχείων τα οποία ενδεχομένως να μην λαμβάνουν υπόψη τους τις σημερινές ή τις μελλοντικές ανάγκες;

Λαμβάνοντας υπόψη ότι το μέσο ύψος των πληθυσμών των διαφόρων ευρωπαϊκών χωρών παρουσιάζει σημαντικές αποκλίσεις, δεν συμφωνεί η Επιτροπή ότι η ΕΕ θα έπρεπε ίσως να καθιερώσει διαβαθμίσεις κατάλληλων προτύπων, αντί των ενιαίων που μπορεί να αποδειχθούν ακατάλληλα;

Πιστεύει η Επιτροπή ότι θα πρέπει να προταθεί στην Ευρωπαϊκή Επιτροπή Τυποποίησης να αναζητήσει τη συνεργασία ενώσεων που εκπροσωπούν τους ψηλούς και κοντούς ανθρώπους, κατά τη διαδικασία προσδιορισμού των προτύπων;

Απάντηση του κ. Kinnock εξ ονόματος της Επιτροπής (24 Ιουνίου 1997)

Η Επιτροπή παραπέμπει το Αξιότιμο Μέλος στην απάντησή της στη γραπτή ερώτηση Ε-1118/97 του κ.Ιlaskivi ((ΕΕ C 367 της 4.12.1997. )).

Η Επιτροπή δεν προτίθεται να προτείνει ειδικά μέτρα σε σχέση με άτομα υψηλού αναστήματος όσον αφορά την παροχή αγαθών και υπηρεσιών, όπως ακριβώς δεν προβλέπει μέτρα σε σχέση με άτομα μικρού αναστήματος ή υπερβαρή.

Η Επιτροπή αναγνωρίζει το γεγονός ότι άτομα υψηλού αναστήματος είναι δυνατόν να επιλέγουν να εξασφαλίζουν αρκετό χώρο ταξιδεύοντας αεροπορικά σε κλάση «business» ή πρώτη κλάση, αλλά δεν θεωρεί ότι το γεγονός αυτό αποτελεί μια μεγαλύτερη χρηματοοικονομική ποινή από το ότι ένα άτομο υψηλού αναστήματος αποφασίζει να αγοράσει ένα μεγάλο αυτοκίνητο παρά ένα μικρό. Η Επιτροπή έχει τη γνώμη ότι το θέμα αυτό είναι προτιμότερο να αφεθεί στη διακριτική ευχέρεια των αεροπορικών εταιρειών ώστε να ανταποκρίνονται στη ζήτηση της αγοράς κατά τον αρμόζοντα τρόπο.

Η Επιτροπή δεν βλέπει τη σχέση, βάσει της οποίας θα μπορούσε να γίνει αναφορά στην Ευρωπαϊκή Επιτροπή τυποποίησης (CEN),στο πλαίσιο αυτού του θέματος.